Ansel Adams. Ansel Easton Adams (1902-yil 20-fevral — 1984-yil 22-aprel) amerikalik landshaft forografi va oq-qora suratlari bilan tanilgan ekolog edi. Adams butun umri davomida atrof-muhitni muhofaza qilish tarafdori boʻlgan. Fotograf birinchi kamerasini 12 yoshida Yosemite nomli milliy bogʻga birinchi tashrifi paytida oladi. U oʻzining dastlabki fotografik ishini Sierra klubi aʼzosi sifatida boshladi. Keyinchalik u milliy bogʻlarni suratga olish uchun AQSH ichki ishlar vazirligi bilan shartnoma tuzdi. U milliy bogʻ tizimini yanada kengaytirish uchun yordam berganligi va doimiy targʻiboti uchun 1980-yilda „Ozodlik“ medali bilan taqdirlangan. Shaxsiy hayoti. Adams San-Fransiskoning Fillmore tumanida Charles Hitchcock Adams va Olive Brayning yagona farzandi boʻlib dunyoga keldi. Uning onasi Baltimordan boʻlib, bobosi yuk tashish biznesi bilan shugʻullangan, ammo Nevadadagi muvaffaqiyatsizlikka uchrab, boyligini yoʻqotgan. Adamslar oilasi 18-asr boshlarida Yangi Angliyadan Irlandiya shimoliga koʻchib kelgan migrantlar hisoblanadi. Uning otasi tomonidan bobosi yogʻoch biznesiga asos solgan, keyinchalik boshqaruv Adamsning otasi qoʻliga oʻtadi. Keyinchalik, Adams bobosi boshlagan biznesni, yaʼni qizil oʻrmonlarni kesish biznesini qoralab chiqdi.